**INFORMAČNÝ ČLÁNOK č.3**

**Záverečná konferencia**

**v Pečovskej Novej Vsi** v rámci projektu**:“Dedičstvo starých mám bez hraníc”**

Dňa 08.06.2019 sa konala Záverečná konferenciav obci Pečovská Nová Ves v rámci projektu “Dedičstvo starých mám bez hraníc”, ktorá oficiálne ukončila priebeh a implementáciu individuálneho projektu cezhraničnej spolupráce. Samotnej aktivite predchádzala aktívna príprava, organizácia a technicko-materiálne zabezpečenie podujatia.

V rámci záverečnej konferencie sa zrekapituloval priebeh celého projektu, vyzdvihla sa aktívna spolupráca všetkých zúčastnených partnerov vrátane Únie žien (SK) a Kola Gospodyn Wiejskich (PL). Ciele projektu boli naplnené.

Za účasti štatutárov partnerov projektu bola slávnostne otvorená Stála expozícia tradičných artefaktov a remeselných výrobkov, ktorá bola umiestnená vo vnútorných priestoroch obce a je prístupná širokej verejnosti. V rámci projektu boli vyrobené interiérové vitríny a exteriérové vitríny.

Hlavným klincom program bolo predstavenie spoločnej dvojjazyčnej publikácie projektu s rovnomenným názvom projektu “Dedičstvo starých mám bez hraníc”, ktorá bola uvedená do života a pokrstená oboma partnermi. V 100-stranovej publikácii mohli účastníci nájsť informácie nielen o histórii a súčasnosti partnerskej obci Pečovská Nová Ves a Mesta Sieniawy, ale taktiež sa mohli dopátrať zaujímavé informácie o remeseníkoch, ženských spolkoch zo slovenskej a z poľskej strany a v neposlednom rade sa inšpirovať typickou kuchyňou.

Záver podujatia osviežil kultúrny program pre všetkých účastníkov projektu, ktorý pripravil hlavný partner projektu – obec Pečovská Nová Ves.